प्रसूता के इतिहास को देख डॉक्टर करती है सिजेरियन, इसलिए हुई आंकड़ों में वृद्धि
वर्तमान में स्त्री रोग विशेषज्ञ चिकित्सकों पर सामान्य प्रसव की बजाए सिजेरियन (ऑपरेशन) कर प्रसव करने की बातें आम हो रही हैं लेकिन यह सत्य नहीं है। चिकित्सक प्रसूता के इतिहास के आधार पर ही सिजेरियन करने का निर्णय लेती हैं। कई बार तो प्रसूता दर्द सहन नहीं कर पाती, ऐसी स्थिति में भी सिजेरियन का निर्णय लेना पड़ता है। वहीं बच्चे के उल्टा रहने के कारण भी ऑपरेशन कर प्रसव करना पड़ता है। चिकित्सक प्रथम प्रसव को पूरी कोशिश कर सामान्य कराने का प्रयास करती है लेकिन स्थिति विकट होने पर प्रसूता एवं नवजात की जान बचाने के लिए सिजेरियन किया जाता है। डॉक्टर के लिए मरीज की जान बचाना पहली प्राथमिकता है। इन्हीं कारणों के चलते निजी ही नहीं शासकीय अस्पतालों में भी सिजेरियन के आंकड़ों में वृद्धि हुई है।
यह बात अहमदाबाद के प्रसिद्ध डॉक्टर एमसी पटेल ने रविवार को रतलाम में कही। वे स्त्री एवं प्रसूति रोग चिकित्सक सोसायटी द्वारा चिकित्सक विधिक पहलू पर आयोजित सत्त चिकित्सक सेमिनार में मुख्य वक्ता के रूप में शामिल हुए। डॉ. पटेल का स्वागत आरओएसजी अध्यक्ष डॉ. डॉली मेहरा, सचिव डॉ. शैफाली शाह, वरिष्ठ चिकित्सक डॉ. लीला जोशी आदि ने किया।
सेमिनार में डॉ. पूर्णिमा सूबेदार, डॉ. आशा सर्राफ, डॉ. गायत्री तिवारी, डॉ. वी. पुरोहित, डॉ. स्मिता शर्मा, डॉ. अनामिका अवस्थी, डॉ. मनीष माहेश्वरी, डॉ. लक्ष्मी मौर्य, डॉ. ज्योति उपाध्याय, डॉ. उर्मिला चोयल, नमिता ओझा आदि शामिल हुए। आभार डॉ. नेहा सर्राफ ने माना।
सेमिनार में शामिल चिकित्सकगण मुख्य वक्ता डॉ. पटेल के साथ।
hin_Deva hin_Deva hin_Deva mai_Deva mai_Deva